Fronethig Prince Teyrnon er min nye pony og blev d.15/3 -2010. Vi købte ham af Karina Graven hvor vi først startede med at låne ham, men endte nu med at købe ham.smiiil. Prince er en pony der vil nå meget lang. Jeg har haft ham nu I 3½ måned og derpå springer vi LB til stævner og LA - MB højde til springTræning. Hvert eneste stævne han har været til har vi redet til placering både på Klub og drstrik's plan.Hvor mig og Prince er gode til at tage 1.pladserne. blær blær.. Vi har også lige været på Det Fynske Dyrskue I Odense hvor vi udstillede som show hest/rytter, hvor Prince var en af de mest set ponyer på skuet.... I vil høre megét mere fra os I løbet af tiden.   .Gå ind på min profil og se billider af ham. 
Tillykke med ham   Han er godt nok en lækker pony! Held og lykke med ham.
Stort tillykke også herinde med ham.. Jeg er helt sikker på at i 2 når langt.. Han er en dejlig dejlig hest.. men du er også en dygtig rytter.. Det kræver en dygtig rytter at bibeholde en god hest.. Glæder mig til at følge jer..
Du får sgu lige sådan een   og sådan een   og så lige den her til at runde af med  Det her Kirsten Hansen halløj virker altså efterhånden en smule Dan Brown-agtigt. Inspirationen er vist 50/50 Müseler og Frimurer ordenen. Sandheden åbenbares ved den 33. grad!   Man må ikke fotografere Kirsten Hansen og slet ikke videofilme undervisningen, da hemmeligheden så kunne misbruges eller fortolkes af ikke-indviede. Man må ikke forklare hemmeligheden på nettet. Hun har ingen bøger skrevet, der findes ikke færdigtuddannede heste man kan bruge som eksempler, man kan ikke se hemmeligheden på billeder medmindre man er indviet og selv da er det meget svært. Ingen ved hvem Kirsten Hansens hemmelige læremester var og de eneste der har fået løftet bare en flig af den hemmelige sandhed, er en lille lukket skare af tilhængere der har fået mundkurv på.   Jeg er interesseret i at blive dygtigere til at træne heste - ikke blive medlem af en hemmelig loge! Skrevet med et glimt i øjet selvfølgelig!  
Nimbus, hvad mener du med at jeg nedgør nogen? At nedgøre folk er at devaluere hvad de kan eller hvad de er. Det gør jeg ikke. Jeg konstaterer, at der er noget, nogen ikke kan, og set i lyset af at vedkommende har sagt, at de kunne, stiller det dem i et dårligt lys. Hvis du konstaterer, at jeg ikke kan flyve et F16-fly, vil jeg udelukkende opfatte det som nedgørende, hvis jeg selv troede eller gerne ville have at andre troede, at jeg kunne flyve et F16-fly. Som tingene står ville din konstatering ikke røre mig, for jeg ved godt, jeg ikke er superpilot, og jeg har aldrig påstået, at jeg var det. Hvis jeg derimod havde fortalt alle på HN, at jeg flyver jetjagere i min fritid, og altid har gjort det, ville jeg blive ekstremt pinligt berørt over din konstatering, og måske endda lange ud efter dig i afmagt. Jeg er helt enig med dig i at der er brug for kompetente adfærdstrænere, der kan hjælpe folk med at lære at håndtere og ride deres heste på en mere fornuftig måde(y) Det var sådan set bl.a. mig, der søsatte signalindlæringsgalejen (i hvert tilfælde den, som Susan har sejlet på) her på HN i sin tid, så det er jeg helt enig med dig i. Man kan ikke tage fra BBH, at de lærer folk at håndtere og ride fornuftigt, hvilket der er brug for  Jeg kan ikke helt se, hvordan det, at jeg har været med til at udbrede en interesse for biomekanik blandt hestefolk, retfærdiggør det, som er sket. Kirstens måde at gøre tingene på har skabt en efterspørgsel på Kirstens måde at gøre tingene på. At lukrere på den efterspørgsel, når man ingen forudsætninger har for at imødekomme den, er uærligt, omend jeg ikke tror, der lå skumle motiver bag - kun en vis usikkerhed og et ønske om fortsat at være "hot stuff", nu hvor et nyt forbillede var kommet frem. Der har også været brok med Susan da vores andre læringsteori-trænere kom på, ligesom der var Mohammedkrise engang, da Kirsten havde sagt i en video at man helst ikke må bruge hyplyden til overgange, fordi det får hesten til at springe, ikke træde, over i trav. Det blev taget som et personligt angreb, hvilket vi undrede os meget over dengang, men set i lyset af reaktionerne på denne tråd, forstår jeg det bedre nu. Vi tænkte, at det jo var to forskellige metoder, så who cares om der er to forskellige sæt regler. Men i virkeligheden var det jo lidt det samme som i denne tråd. Jeg er oprigtigt interesseret i at vide, hvad du mener, jeg har skrevet i denne tråd, som nedgør nogen. Bortset fra at jeg har kaldt de vrede Facebook-smølfer for en flok  , og påpeget, at de ikke kan finde ud af at træne heste til at gå med rejst lænd og aktivt stræk. Sidstnævnte kan jeg ikke se, er pinligt, med mindre de selv troede noget andet... og førstnævnte er måske lidt uartigt, men i forhold til hvor dybt perfid du selv ynder at være, kan jeg ikke se at det skulle være noget særligt. Mvh Julie
Chris, jeg hader Dan Brown, og går en stor bue udenom alt, hvad der har med ham at gøre, så hvis jeg var dig, ville jeg bare springe alt det dér KH over. Du kan sagtens finde ud af, hvad hendes lærer hed - det står på internettet. Du kan også se en hel masse træning med hende - hvor du kan det, må jeg ikke skrive for HN. Så bliver jeg bannet. Eller du kan tage med på en clinic og overvære et tre timer langt teoriforedrag, som jeg har været med til at sætte ind i powerpoint, men naturligvis ikke vil referere her, da det vil være ualmindeligt dårlig stil. Jeg har en gang fået lov til at gennemgå KHs personlige fotoalbum på jagt efter billeder af heste, der gik samlet. Alle ridebillederne var fra lige da hun begyndte at lære at ride, og det var noget særligt at hun sad på en hest. Siden da har hun ikke fået taget ridebilleder. Hvorfor skulle hun det? Hun vidste jo ikke, at hun skulle være genstand for så megen debat på HN   Men som sagt: Hvis det ikke er noget for dig, så find noget andet. Jeg ved ikke, hvad jeg ellers skal sige  Mvh Julie
Du må endelig ikke tro at jeg nedgør Kirsten eller hendes metoder, ej heller at jeg ikke tager dem seriøst. Hun er helt sikkert en dygtig træner og garanteret en fremragende underviser. Ellers ville hendes elever nok ikke udvise loyalitet i pretorianer-stil. Det er den der spøjse knaldromans-mystik der omgiver hende, jeg har et problem med. Det hjælper jo heller ikke på mystificeringen at man bliver bannet fra HN pronto, hvis man formaster sig til at nævne navnet på den tidligere stormester i The Secret Society of KH! Men hvis Susan er en fupmagerske og Gerd Heuschman ikke forstår biomekanik, hvem er der så tilbage der kan bevidne at Kirsten virkelig har fundet de viises sten? Altså udover Kirsten selv - og så dig??? Jeg HAR da været til clinic og jeg HAR overværet et 3 timers foredrag. Der var både gratis kaffe og al muligt og det var meget rart at få bekræftet at jeg selv, på egen hånd, havde fundet en stor del af sandheden - helt uden at vide hvad Funiculus Nuchae og Longissimus Dorsi betød. Det ved jeg så nu og øhhh, jah, latin er nu altid meget sjovt at kunne! Parelli er dyremishandler, Monty Roberts lider af vrangforestillinger, Bjarne Nielsen er begge dele... Pyha, jeg er glad for at jeg HAR en fremragende underviser. Hun kan ikke et klap latin, til gengæld kan hun sgu træne heste. Ellers satser jeg på Susan Kjærgård. Kan være at hun ikke har fanget den med det usynlige, ubeskrivelige aktive stræk 100%, men hun er hamrende dygtig til det hun laver, hun bruger sine evner til at forbedre velfærden og hun kan finde ud af at formidle sin viden istedet for at holde kortene tæt på kroppen og tage sin hemmelighed med sig i graven. Hvis du har ret - og det mener jeg stadig at der, måske, er en sandsynlighed for at du faktisk har - så skulle du nok lokke Kirsten til at skrive en bog og lave en DVD, og så lægge begge dele i et brandsikkert pengeskab. Ellers ville en simpel ulykke kunne udslette den eneste ægte viden om træning af heste i hele verden. Det ville være et uopretteligt tab for menneskeheden. Hvorom alting er, så fortsætter vi her på stedet, med vores eget system (der faktisk indeholder nogle af Kirstens ting som vi har omfortolket, men det lader vi gå lige op med mit McDressur som du lavede om til McTræning og brugte på Epona.tv) Når vi har færdigudviklet VORES system, så kan det være at vi udgiver en bog, udråber os selv til Guruer og bliver det helt store debat emne på HN   Jeg vil allerede nu, love Kirsten en gratis lektion til den tid, hvis hun får lyst!
Forstår Gerd Heuschmann ikke biomekanik? Det synes jeg da, at han gør. Han har bare det samme problem som næsten alle andre i hele verden har, som forstår hestens biomekanik. Han kan ikke finde ud af at udføre dressuren i praksis, sådan som den skal udføres ifølge hans biomekaniske idealer. Og når man ikke kan det, tror jeg heller ikke, man kan forstå hele biomekanikken. Kun det meste... sådan har jeg det i hvert tilfælde selv. Det er dér, Kirsten kommer ind. For hun kan i praksis. Jeg ved ikke, hvad du vil have fra mig, som skal dokumentere det. Selv hvis jeg kunne linke til et videoklip, hvor hun rider et GP-program, ville du jo stadig - med rette - kunne spørge: "Jamen hvem siger, at DET er det korrekte?" Ikke desto mindre er den del af det, som Kirsten kan, vi har på video, nok til at en masse mennesker meget gerne vil lære det, hun kan. Og det er der så andre trænere, der har set deres snit til at lukrere på. Jeg fornemmer, at du er frustreret over at der er så mange trænere, der er fulde af varm luft. Det kan jeg godt forholde mig til, men jeg kan ikke se at det er min skyld, eller har noget med nærværende emne at gøre. Hvis du gerne vil ride hos Susan, så skal du da gøre det   Det er en virkelig god oplevelse, har jeg hørt fra mange. Jeg sidder ikke her og synes, at man ikke skal ride hos Susan. Men hvis man gerne vil ride med aktivt stræk - og det er der jo altså nogle folk, der vil... uanset om du synes, det er tosset... så skal man finde en træner, der kan det. Du kan da selv få Kirsten til at skrive en bog eller lave en DVD   Hvis du har mødt hende, ved du også, at hun ikke lige er sådan én, man koster rundt med. Mvh Julie
Herr Heuschman er uddannet dyrlæge, udlært berider og har forsket i biomekanik i årevis. Susan er internationalt kendt springrytter og arbejder tæt sammen med forskere og trænere. De siger at de træner med aktivt stræk og rejst lænd. Kirsten siger at det gør de ikke. Kirsten (som for få år siden var en komplet ukendt træner fra det nordlige Reservesverige) er uddannet, øhhh, ja jeg ved faktisk ikke hvad hun er uddannet som, hos en mystisk, stadig unavngiven, hesteguru, har læst en bunke teoribøger og har lært om biomekanik af Marianne Dahl som igen har lært det af Gerd Heuschman. Det omtalte aktive stræk og den berømte rejste lænd, er så små, finurlige og skrøbelige detaljer at man skal være superbiomekaniknørd OG have et overnaturligt skarpt, eksperttrænet falkeøje for at kunne ane dem og selv da er det ikke sikkert at man kan se dem. Kan du forstå hvorfor det er svært at forkaste al sin viden, bare fordi Julie Taylor, den selvudnævnte glade amatør, siger at det er skrupforkert? Som du selv skrev længere oppe i denne afsindigt lange gang ævl, så skal man slå følge med andre der søger sandheden, men vige uden om dem der siger de besidder den. Efter at have læst 100´vis af virkeligt spændende og velformulerede indlæg fra dig og have nydt hvor mange tanker du har sat igang hos ryttere, trænere, avlere og hesteejere - så synes jeg virkelig at det er sørgeligt dine indlæg i denne debat nu er reduceret til en omgang PM´sk ´jeg har ret fordi sådan er det bare´... Det er vist første gang du har undladt, rent faktisk at argumentere for og underbygge dine påstande. Hvorfor det? Fordi påstandene ikke kan argumenteres for og ikke kan understøttes af beviser da det hele drejer sig mere om en fornemmelse end ´hard evidence´? Kan Kirsten Hansen kræve monopol på en fornemmelse? Kan du? Julie, det er trist at du følte en ustyrlig trang til at ridse grænserne op mellem KH-ridning og fup og fiduser. Det eneste du har fået ud af det er at folk er blevet trætte af at få ørerne tudet fulde af noget der alligevel ikke er nogen der kan finde ud af at forklare. Hvor fantastisk det end er at i er nogle sjældne mennesker der har set lyset og brænder for det, efterhånden sørgeligt berømte, aktive stræk, så tror jeg stakken med ansøgninger om undervisning i Kirstens postkasse er faldet drastisk de sidste par dage... Som sagt så var jeg på KH clinic og fulgte opmærksomt med under foredraget. Der var ikke mange ting jeg ikke allerede har fået forklaret af Gerd Heuschman flere gange. Jeg var ikke synderligt imponeret over hans ridning og jeg havde ingen vilde WOW oplevelser under Kirstens longering. Her vil jeg gerne indskyde en oprigtig undskyldning til Kirsten Hansen som højst sandsynligt læser med. Jeg faldt IKKE i søvn under din undervisning fordi jeg kedede mig, men jeg var bare virkelig virkelig træt efter en lang arbejdsuge. Heldigvis var der et par søde piger der trøstede mig med at jeg, trods alt, ikke snorkede ALT for højt! Kirsten, keep up the good work - og få nu for hulen taget nogle billeder så vi kan se hvad det hele drejer sig om. Folk er stadig nysgerrige efter at få indsigt i den "korrekte" dressurtræning, men det kræver mere end en sludder for en sladder og 2 korte videoer på Epona.tv! Det er ikke et forretningskoncept eller ophavsrettigheder der skal beskyttes, det selveste summen af de gamle mestres lære der står på spil.  
Noget af det er rigtigt, og noget af det har du fået galt i halsen, Chris. Kirsten var ret anonym for et par år siden, og hun kommer fra Nordsjælland, og har læst en masse bøger. Så langt, så godt  Men hendes læremester er som sagt ikke unavngiven - hvor har du det fra? Hun har heller ikke lært om biomekanik af Marianne Dahl   Marianne og Kirsten mødte først hinanden for et par år siden, da Marianne begyndte at ride hos Kirsten. Længe inden da har Kirsten da kørt rundt og holdt foredrag og undervist i biomekanik og rideteori... men mest i ridning. Jeg skal ikke kunne sige om Marianne har lært om biomekanik af Heuschmann, men eftersom hun jo er dyrlæge og kiropraktor, kan det også være, hun har samlet lidt op hist og her andre steder  Der tager du fejl, men man skal være inde i stoffet for at se forskel på de omtalte to billeder af Jannes og min hest. På video eller IRL ville de fleste kunne se forskel. Ja da. Det er der da heller ikke nogen, der beder dig om. Du bestemmer helt selv, hvilke konklusioner, du vil drage. Jeg har da dokumenteret, at Susan hægtede sig på Kirstens popularitet med det samme, da Kirsten kom frem, og at det var uberettiget. Hvad er det, du mener, at jeg mangler at underbygge? Jeg har ikke ret "fordi sådan er det bare". Jeg debatterer præcis som jeg plejer her - det er bare nogle andre, der bliver sure. Det drejer sig ikke om en fornemmelse. Som sagt ville selv du kunne se forskel, hvis du så to heste uddannet efter det ene og det andet system. Jeg garanterer ikke for, hvilken hest, du bedst ville kunne lide. Det er jo en smagssag. Men du ville kunne se forskel. Det er dog svært at se forskel på to stills, hvor hestene næsten går i den samme form. Nej da. Hvor ser du at der er nogen, der prøver på det? Tidskrævende, men ikke trist. Her på redaktionen har vi sjældent følt livet bruse i os helt så meget. Hvad er det, der ikke er nogen, der kan forklare? Det aktive stræk? Det er da forklaret. Du siger selv, at du var med til kursus, og det er endda blevet forklaret lige her i tråden, ligesom der findes nogle gode videoer et sted på nettet. Hvis du stadig ikke kan forstå det, må vi vist bare være mere pædagogiske, for det er altså ikke SÅ kompliceret at forstå. Det er forklaringen på, hvordan man lige kan se forskel på mit og jannes billede, der er kompliceret. Det svære er ikke at forstå teorien - det svære er at ride sig til strækket i praksis. Når det er på plads, er samling "bare" et spørgsmål om styrke. Det tror jeg ikke. Men selv om det var tilfældet, er én af Kirstens kendetegn jo, at hun kompromisløst værner om sit system, og aldrig ville gå med til noget, der kunne udvande det. Jamen så er det jo ikke Kirsten, du skal ride hos. Så kan du lykkeligt glemme alt om aktivt stræk og rejst lænd, og ride glad ud i solnedgangen  > Netop... der er meget, der står på spil, og jeg kan personligt godt forstå, hvis Kirsten ikke vil have det hele splattet ud over HN (igen) i én misforstået pærevælling, så flere mennesker kan få det galt i halsen. Se blot hvad der skete, da hun prøvede at hjælpe Susan i sin tid ved at kigge video af en hest, der ikke ville fungere, og ved at snakke i telefon i timevis og rådgive, forklare og vejlede. Hvad hun fik ud af det?   Hvad fik hendes ridesystem ud af det? Der er sgu da ikke nogle trænere i DK, hvis træningsmetoder er mere tilgængelige for dem, der vil lære om dem, end Kirstens. Der er absolut intet mystisk ved hende. Det eneste, jeg har sagt, jeg ikke vil oplyse i denne tråd, er forklaringen på, hvordan jeg ser forskel på ét billede af Janne og ét billede af mig. De to billeder ligner hinanden meget, men der er forskel, Forskellen kan man se, hvis man ved, hvad man skal kigge efter, og forstår betydningen af det, man ser. Men den forklaring gemmer vi altså lidt, og det berettiger ingenlunde din lidt utidige Dan Brown-analogi og beskyldninger om udenomssnak og jeg ved ikke hvad  Jeg håber, det besvarer dine spørgsmål. Du plejer ellers nok at kunne distancere dig fra debatterne, men det virker som om denne her går dig meget på  Mvh Julie
Hov, jeg glemte helt denne her: Heuschmann er ikke forsker. Det vil han selv være den første til at fortælle dig  Ha ha.. ja. Jeg arbejder også tæt sammen med forskere og trænere. Jeg kan garantere dig for at det ikke gør det spor lettere at fatte eller praktisere det aktive stræk  Hvem er de? Jeg kender ingen forskere, der siger sådan. Forskere er meget ærekære når det kommer til at værne mellem egne og andres idéer. Hvem, forskerne? Susan? Hvor i alverden skulle Susan have lært at uddanne heste efter træningsskalaen?   Har du rent faktisk set, hvordan Susans heste gik, før hun mødte McLean? Var du med på HN dengang, så du kan huske, at hun måtte undervise gratis for at prøve at få elever nok? Tror du, at Helligånden er steget ned gennem skorstenen, og har pustet en berideruddannelse ind gennem øret på hende? Helt ærligt. Susan har gjort det virkelig godt, og bliver sandsynligvis ved med det   Men hvorfor er det, du er så sikker på, at hun ved noget om biomekanik, og kan ride efter det? For fukssake, da hun holdt sin første støvsugerclinic, havde jeg hende i røret, fordi nogen havde spurgt om noget med hestens bækken, og hun vidste ikke engang, hvad det var   Det er da helt vildt, det her. Og I beskylder mig for at være hjernevasket  Chris, det er så enkelt. Hvis du er ligeglad med lænden og det aktive stræk, hvis det ikke er noget, du har lyst til at lære, så har du et righoldigt udvalg af undervisere, du kan vælge mellem   Pris dig lykkelig. Du er én af de heldige. Men hvorfor er det så provokerende, at jeg skriver, at Susan ikke kan finde ud af at ride på den måde. Det er sandheden. Det gør hende ikke en dårligere adfærdstræner, det reducerer ikke værdien af det, hun er virkelig god til. Det er bare en konstatering, og når selv du kan blive hysterisk over den, må den VIRKELIG have været overdue. Mvh Julie
Overhovedet ikke   Det morer mig gevaldigt at debattere med DIG for en gangs skyld. Du er meget sjovere end Pia Munck og så er det da rart at jeg kan sætte lidt gang i Epona redaktionen. Det er da også dejligt at der endelig er en tråd på HN man gider skrive indlæg i. Der har været så kedeligt her siden alle LDR fortalerne flyttede deres gesjæft til et vis fransk fantasi-forum. Jeg håber da virkelig ikke at sandheden er blevet åbenbaret et sted i denne tråd og jeg så har overset det. Du må tilgive mig at jeg venter til imorgen med at nærlæse samtlige 222 indlæg, jeg er simpelthen for træt til skattejagt iaften. Jeg har knoklet hele dagen med at træne heste i fup-og-fidus-ridning. Du må meget gerne give mig et hint til hvor den befinder sig. Jeg er dog meget interesseret i at vide hvor Kirsten SÅ har sin biomekaniske viden fra. Det er vel ikke hendes egen fortolkning ud fra et selvstudie. NinA skrev noget om at Kirsten har en afsindigt detaljeret viden og erfaring udi det biomekaniske... Når nu der efterhånden findes talrige afskygninger og kopier af KH ridning, ville det så ødelægge noget at lette på låget og få rettet misforståelserne, så flere mennesker kunne få del i lyset? Det kan vel næppe udvande noget, der i forvejen flyder over hele landet. Måske Kirsten kunne hjælpe Susan med at få de sidste små detaljer på plads, til glæde for resten af Danmarks bestand af hestetøser/fyre. Måske endda hele verdens. Susan ville kunne markedsføre produktet effektivt, Gerd Heuschman ville kunne bruge sin indflydelse politisk til at udbrede det, den ægte gammeldaws dressur ville atter blive fremherskende og skadelig dressur ville gå i glemmebogen hurtigere end du kan nå at sige fisienhornlygte. Ingen heste ville lide mere, topdressur ville igen blive en fornøjelse at se på, rideskolerne ville bugne af små hesteglade tøser der alle trænede frem og ned i longe og selv klubstævnerne ville myldre med smukke ponzere med korrekt muskulatur og næsen foran lod. Ikke mere hiven og sliden og nuldren og saven. Ikke mere rollkür og LDR. Latin ville blive en fast bestanddel af teori undervisningen, stjernerne ville skinne klarere på himlen og der ville altid være en halv meter sne om vinteren... Men Kirsten værner kompromisløst om sit system og vil ikke gå med til at nogen måske kunne udvande det... Anyways, jeg håber at een eller anden der er dygtigere og skarpere end jeg, kan finde den humle det hele drejer sig om - og så forklare mig den meget langsomt og pædagogisk, med kun nogle få latinske udtryk, for jeg forstår det åbenbart ikke. Det ville måske hjælpe hvis jeg rent faktisk var dressurrytter, men man kan ikke få det hele...
Det er da ikke det du siger. Det er måden du siger det på...   Og så alt det kaffe jeg har drukket...   Muuuuhahahahahahah!!!
Jo, Chris, den meget simple, biomekaniske forklaring på, hvad det aktive stræk egentlig er, står faktisk lige her i denne tråd. Jeg har netop tjekket, og det gør den skam   Fordi du har været så øretæveindbydende, får du ikke noget hint om hvor den er. Ikke engang sådan cirka  Dit forslag om at skrive de sidste detaljer her, så Susan lige kan komme til at ride med rejst lænd, og dermed redde verden og dressuren, fortæller mig, at du ikke helt har fattet hvad problemstillingen går ud på. Som jeg skrev: Det svære er ikke at forstå teorien. Det svære er at udføre den i praksis. Alle kan lære det, men det skal læres af én, der kan i forvejen, ligesom de fleste andre ting, der er værd at kunne. Og hvem skal lære Susan det nu? Nok næppe Kirsten   Desuden tror jeg ikke, at Susan har tålmodighed til at lære det. Hvis hun havde ro på til at begynde helt forfra igen, ville hun vel have gjort det for to år siden. Det er jo ikke bare "den sidste, lille smule" der mangler. Det er hele systemet fra A til Å. Nu vil jeg gå i seng. God nat  Mvh Julie
tænkte jeg, at nu har Julie da fået for meget kaffe! Hvad sker der lige her  Men så begyndte jeg at tænke over det - og jeg kan faktisk godt se, at Julie nok har befundet sig i et dilemma igennem ret lang tid. Vi er mange, der har redet kurser hos Susan og været superglade for det   Susan er entusiastisk og virkelig pædagogisk og brænder for sine idéer  Igennem et stykke tid red vi både hos Kirsten og hos Susan/Susan-undervisere, og det var både glimrende og hyggeligt    Da hestene blev lidt mindre baby-agtige, gik den dog ikke længere  Mens de havde været på babystadiet, var der ikke den store forskel på Susans og Kirstens krav. Det var langsomt frem for løse tøjler - og godt nok ville Susan gerne have mere styring, men hvilken rytter vil ikke gerne have styring?  Da vi så var komet lidt videre, begyndte nogle af os så at kunne se forskellen på de forbenspiskede, hyppede Susan-trænede heste og de mere laid-back, aktiv-strækkende Kirsten-heste. Jeg kan sagtens forstå, at Susan tror på den form for undervisning hun bruger. Susan er springrytter og virkelig dygtig   Hun er en dygtig pædagog og en effektiv PR-kvinde  Men vi andre var jo lige ved at kløjs i, hvad der var hvad - og troede oprigtigt, at man sagtens kunne ride hos Susan hveranden dag - og hos Kirsten de andre dage. Efterhånden som vores heste bliver dygtigere, kan vi godt se, at det er 'pænt' forskelligt.... Så, i det lys kan jeg sagtens forstå at Julie føler et ansvar overfor sine 'læsere'. Hun og Luise har præsenteret os for både Susan og Kirsten, og faktisk igennem et par år bla. her på HN været med til at lade os 'brugere' svæve i den vildfarelse, at det nærmest var et fedt om man red hos Susan eller hos Kirsten.Støvsugerbande osv.... Men en del af humlen er jo, at man ikke kan opnå det samme ved at træne forskelligt  Nu, vi er belevet klogere og dygtigere, kan vi se, at det ikke er ét fedt, og det kan vi bla.a se på billeder.... Hos Susan får man én ting (som ikke nødvendigvis er dårlig, vel at mærke, Susan er utroligt dygtig til signaltræning mv.   ) og hos Kirsten får man en anden ting, baseret på mange årtiers erfaring i dressur og biomekanik - som for mit vedkomende er den vej, jeg følger. Jeg har så heller aldrig rigtig været springrytter  I øvrigt har det overrasket mig, hvor helt utroligt styrbare hestene bliver, når man træner dem efter hvad deres krop og biomekanik kan honorere  Men jeg har endnu ikke hørt noget af alt dette hurlumhej direkte 'fra hestenes muler' - så måske tager jeg helt fejl i mine betragtninger 
Nina: Ja alt det snak, tænk om man ku spørge dem... Æh jo tja hva synes jeg, siger hesten, hva med en skovtur?? Jeg har også kun set ting jeg kunne lide, når jeg har set noget fra Susan de sidste par år.. Hun gør rigtig meget godt for mange heste.   til det. Chris:Hvis du har været til clinic og ikke synes du fik noget ud af det... så må interessen for systemet være meget lille.. diskuterer du så bare for at diskutere? Og hvis du har været der? Hvad er det så du vil ha forklaret? Den del du ikke hørte fordi du sov? Jeg har været ude og se noget undervisning af en kendt tysker, der bruger noget aparte og anderledes metoder. Jeg ku ikke se pointen.. Men giver mig da ikke til at gøre grin med det bare fordi jeg ikke ser pointen i teorien. Eller tager du dig selv i, når du kommer på hesten, at blive bange for at ødelægge den fordi du ikke har den der stræk detalje med? Får det dig til at føle du ikke har fortjent at sidde der? (lyder jo så flot og langthår og urthethe på din præs) Alle kan smide med ord som forskere og international, det imponerer ikke mig. Somom : ja så er debatten lige lukket hva? Så smed jeg lige forsker kortet.. haha alle ved de er de klogeste. De har faktisk certifikat hængende i stuen, der fortæller de er de eneste der må kaste med vise sten.... efter de andre... På nær enkelte trænere, der har fået dispensation til at kaste lidt med dem.. Hvis de har et TÆT samarbejde med forskerne... baa  Du må bare vente spændt, ligesom mig, på at der kommer nogen frem længere oppe af skalaen.. Indtil da rider jeg med god samvittighed. Så længe hesten er frisk og glad efter en ridetur, gør jeg det vist ok.. også uden aktivt stræk.